MUNICIPIUL CRAIOVA

CONSILIUL LOCAL AL MUNICIPIULUI CRAIOVA

            HOTĂRÂREA NR.386
privind soluționarea cererii de majorare a tarifului de depozitare în rampa depozitului Ecologic Mofleni, formulată de către S.C. Eco Sud S.A.
           Consiliul Local al Municipiului Craiova, întrunit în sedinţa ordinară din data de

28.09.2017.

           Având în vedere rapoartele nr.127395/2017 și nr.132205/2017 întocmite de Direcţia Servicii Publice, prin care se propune soluționarea cererii de majorare a tarifului de depozitare în rampa depozitului Ecologic Mofleni, formulată de către S.C. Eco Sud S.A.;
           În conformitate cu prevederile Ordinului ANRSC nr.109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, Hotărârii Guvernului nr. 349/2005 privind depozitarea deşeurilor, Legii nr.15/1994 privind amortizarea capitalului imobilizat în active corporale şi necorporale, Legii contabilitatii nr.82/1991, cu modificarile si completarile ulterioare, Hotărârii Guvernului nr.909/1997 pentru aprobarea Normelor metodologice de aplicare a Legii nr. 15/1994 privind amortizarea capitalului imobilizat în active corporale şi necorporale, modificată şi completată prin Ordonanţa Guvernului nr. 54/1997, Legii nr. 571/2003 privind Codul Fiscal, Hotărârii Guvernului nr. 44/2004 privind Normele de aplicare ale Codului Fiscal, Legii nr. 50/1991 privind autorizarea executării lucrărilor de construire, Hotărârii Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora, Ordinul Ministerul Dezvoltării Regionale și Locuinței nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, Legea nr.10/1995 privind disciplina în construcţii, Legea nr. 287/2009 privind Codul Civil;

          În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1, art.61 alin.2 si art.115 alin.1 lit.b din Legea nr.215/2001, republicată, privind administraţia publică locală;
                                                         HOTĂRĂŞTE:
Art.1. Se prorogă soluționarea cererii privind majorarea tarifului de depozitare cu valoarea estimată în Proiectul privind estimarea costurilor de închidere și monitorizare postînchidere a Depozitului Ecologic Mofleni, costuri stabilite în baza proiectului întocmit de S.C. ARGIF-PROIECT S.R.L., la o dată ulterioară, în vederea verificării acestuia de către o persoană fizică sau juridică autorizată.
Art.2. Se respinge cererea privind introducerea sumei de 124.659,03 lei, reprezentând provizioane de închidere și monitorizare post închidere, în structura elementelor de cheltuieli, întrucât aceste sume nu sunt aferente perioadei de referinţă, respectiv august 2015-iulie 2016, fiind fundamentată şi în afara termenului legal privind prescripţia dreptului material la acţiune, potrivit art.2517 din Legea nr.287/2009 privind Codul Civil.

Art.3. Se respinge cererea privind introducerea sumei de 55.881,91 lei, reprezentând pierderile rezultate ca urmare a faptului că nu a fost soluționată cererea de modificare a tarifului din iulie 2013, în structura elementelor de cheltuieli, întrucât aceste sume nu sunt aferente perioadei de referinţă, respectiv august 2015-iulie 2016, fiind fundamentată şi în afara termenului legal privind prescripţia dreptului material la acţiune, potrivit art.2517 din Legea nr.287/2009 privind Codul Civil.

Art.4.  Se respinge cererea privind introducerea sumei de 21.493.04 lei, reprezentând fluctuaţiile  de T.V.A. în perioada 2010-2016, în structura elementelor de cheltuieli, deoarece tariful a fost stabilit in euro inclusiv T.V.A.  în contractul de asociere încheiat cu Primaria Municipiului Craiova, iar diferenta de cota de T.V.A.  nu este o cheltuială efectivă,  conform prevederilor art.21 din Legea nr.571/2003 privind Codul fiscal, coroborată cu Hotărârea Guvernului nr.44/2004 privind Normele de aplicare a Codului fiscal si nu se recupereaza prin tarif.
  Art.5. Se respinge cererea privind introducerea sumei de 2.583.463,46 lei, reprezentând ajustarea indicelui de preturi pe perioada sept. 2008-iulie 2016, în structura elementelor de cheltuieli, ce nu poate fi luată în considerare la stabilirea tarifului, deoarece ajustarea tarifului solicitat cu indicele preţului de consum se aplică la contractele cu tarife calculate în moneda naţională.
  Art.6.   Se respinge cererea privind introducerea  sumei de 714.063 lei, reprezentând taxa teren, în structura elementelor de cheltuieli, întrucât această sumă nu este aferentă perioadei de referinţă, august 2015-iulie 2016.

  Art.7.   Se respinge cererea privind introducerea sumei de 717.938 lei, reprezentând accesorii ale taxei pe teren, aferente perioadei 2008-2012, în structura elementelor de cheltuieli, întrucât această sumă nu este aferentă perioadei de referinţă, august 2015-iulie 2016, iar accesoriile sunt cheltuieli nedeductibile fiscal, conform prevederilor Legii nr.571/2003 şi a Hotărârii Guvernului nr.44/2004 privind Normele de aplicare a acesteia.
Art.8. Primarul Municipiului Craiova,prin aparatul de specialitate: Serviciul Administraţie Publică Locală, Direcţia Servicii Publice, Direcţia Economico-Financiară şi S.C. Eco Sud S.A. vor aduce la îndeplinire prevederile prezentei hotărâri.

